وەزارەت پێشمەرگە، ئمڕوو دووشەممە، راگەیان رێککەفتنی
وەگەرد بەغداد لەبان زیایکردن هەماهەنگی و کار هاوبەش، ئەرا نواگردن پەلامارە
تیرۆریەکان هەکاتی وەرجە دوو رووژ گوزەیشتە لەبان کەرتەیل سەربازی عراقی و شوینەیل
پێشمەرگە لە کەرکوک و بەغداد.
فەریق جەبار یاوەر ئەمیندار گشتی وەزارەت پێشمەرگە وت:
وەگەرد فەریق جەمال ئیمینیکی سەرۆک ئەرکان وەزارەت پێشمەرگە ئامادەی کۆبونەوەیگ
ئەمنی فراوانیگ بوین ک موستەفا کازمی سەرۆک حکومەت عراق سەرپەرشتیاریی کرد وەگەرد
وەزیرەیل وەرگری و ناوخۆ ودارایی فیدڕاڵی.
وتیش: گردەوبویەکان باس لە هەڕەشە راسیەیل کردن ک
تیرۆرستەیل داعش دروسی کەن، وەتایبەت دویای ئەوە ک بوینە هووکار شەهیدبوین شمارەیگ
لە ئەندامەیل لیوای دەهەم سەروە وەزارەت پێشمەرگە و سەربازەیل وەرگری لە حکومەت
فیدڕاڵی لەوەر بۆشاییە ئەمنی وسەربازیەگە.
وتیش: رێک کەفتن لەبان زیایکردن هەماهەنگی وکار هاوبەشی
لەڕی دەس و تیمە هاوبەشەیل لەناوبەین سوپا و هێزەیل پێشمەرگە لە ناوەندەیل
هەماهەنگی هاوبەش وەوشیوەگ بیلێد بۆشاییەگان پڕەو بکەێد و ئاست زانیاریە
هەواڵگریەیل فراوانەو بکەێد، ئەرا نواگردن دووارەوبوین ئیجوور کاریگ و پتەوکردن
پشتینە ئەمنیەکان و زیایکردن ئۆپڕاسیۆنە هاوبەشەیل.
